Апошні месяц зімы пачнецца cа сьвята для пасьпеўшых засумаваць менскіх блэкарэй. У нашу сталіцу прыбудзе зборная блэк-метал дэлегацыя — фіны Hell Spirit і Rienaus, украінцы Balfor і Raventale, а дапоўняць кампанію менчукі Infestum. Сёньня накіруем сваю ўвагу на творчы шлях Barbaric Black Metal гурта, як пазіцыянуюць стыль самі музыкі, пад назвай Balfor. Яшчэ два гады таму фаны пралівалі горкія сьлёзы ад вестак аб роспуску гурта, але нядоўга доўжыўся іх смутак. Правадыр варвараў здолеў адрадзіць банду, укамплектаваць яе знакамітымі музыкамі ўкраінскай блэк-сцэны, з абноўленым складам прыняць удзел у мностве фестываляў у сваёй краіне і за мяжой, нават засесьці ў студыі для запісу новага альбому. У перапынку паміж канцэртамі і набегамі на студыю выкраіў час для інтэрв'ю зь BelMetal заснавальнік і лідэр Balfor Антон Прымак.